**Ахмад багш нарын уулзалт боллоо**

Боловсрол, Соёл Урлагийн газар ахмадын баярыг тохиолдуулан боловсролын салбараас өндөр настны тэтгэвэрт гарсан багш, ажилтан нарын уулзалтыг 2019 оны 10-р сарын 01-нд зохион байгууллаа. Уулзалтанд боловсролын салбараас өндөр настны тэтгэвэрт гарсан 87 ахмад багш ажилчид оролцлоо. Уулзалтыг нээн БСУГ-ын дарга А. Зургаанжин үг хэлсэн. Мөн аймгийн тамгын газрын дарга Д.Содном ахмад багш, ажилчдад баярын мэнд дэвшүүллээ. Ахмадын баяраар сургуулийн сурагчид, залуу, дунд, ахмад үеийн багш нарын урлагийн тоглолт, уригдан ирсэн багш нарын урлагийн тоглолт, цэнгээнт бүжиг гэх мэт үйл ажиллагаа явагдсан. Байгууллагууд харъяаллын ахмадуудадаа хүндэтгэл үзүүлэн гарын бэлэг гардуулсан. Ахмад багш ажилчдын баяр амжилттай болж ахмад багш нар сэтгэл өндөр байлаа. Ахмадын баярын уулзалтын үйл ажиллагааг зохион байгуулахад хамтран ажилласан сургууль, цэцэрлэгийн удирдлагуудад талархал илэрхийлье. 

















